 Mọkálíkì dèrò ilé ẹjọ lẹyin tó jí ọkọ gbé Arakunrin mọkaliki kan, Abubakar Kelly, ti foju ba ile ẹjọ onipele kinni kan ni Mpape, lAbuja lori ẹsun pe o fẹ ji ọkọ Toyota Highlander kan gbe. Agbẹjọro ijọba to fẹsun kan an, D.F Abah sọ fun ile ẹjọ pe losu Kejila ọdun 2020 ni wọn mu Abubakar nibi to ti fẹ ji ọkọ naa ti wọn gbe kalẹ si bareke ologun Mogadishu to wa ni Asokoro gbe. Abah ni Umar Mohammed to ni ọkọ naa mu ọrọ ọhun to ileesẹ ọlọpaa Asokoro leti. Labẹ ofin, iwa ti Abubakar wu yi tapa si ofin Abuja, ti ijiya to tọ si wa fun. Nigba ti Abubakar de iwaju adajọ, o ni oun ko jẹbi ẹsun naa. Adajọ Salihu Ibrahim si ti ni ki wọn gba oniduro rẹ pẹlu miliọnu meji Naira ati oniduro toun naa ni owo to to bẹẹ. Wọn ti sun ẹjọ ọhun siwaju titi di ọjọ Kejilelogun, osu Keji, ọdun yii. Oladele Ogbeyemi Albert: Irin tí mò ń lò máa ń bá mi sọrọ nínú ẹmí kí ń tó gbẹ wọn sóh : Ọwọ palaba Abubakar mọkaliki segi nibi to ti fẹ ji ọkọ gbe lAbuja 